ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02650050240 

อ้างอิงเลขที่รับแจ้ง 143775/65 ขอให้แก้ไขปัญหาเสียงดังรบกวนจากการเปิดเพลงส่งเสียงดังรบกวน บริเวณร้านก๋วยเตี๋ยว... ซอยอินทามระ 51 แขวงดินแดง เขตดินแดง กรุงเทพมหานคร
รายละเอียดของเรื่อง :
คำร้องจากโมบายแอปพลิเคชัน PSC1111 --- เพื่อนบ้านเปิดเพลงออกลำโพงส่งเสียงดังรบกวนแทบทุกวัน
//สำนักงานเขตรายงานผล สำนักงานเขตดินแดง ฝ่ายสิ่งแวดล้อมและสุขาภิบาล พร้อมเจ้าหน้าที่ได้เข้าดำเนินการตรวจสอบกรณีดังกล่าว เมื่อวันที่ 26 ตุลาคม 2565 เวลา 15.00 น.จากการตรวจสอบพบว่า ร้านดังกล่าวไม่เปิดทำการ และจากการสอบถามผู้พักอาศัยบริเวณดังกล่าว แจ้งว่าไม่ได้รับความเดือดร้อนจากการเปิดเพลงผ่านเครื่องขยายเสียงของร้านนี้ และเมื่อวันที่ 5 พฤศจิกายน 2565 เวลา 11.00 น. จากการตรวจสอบพบ นางสาวณัฐพร ..เป็นเจ้าของร้าน ขณะทำการตรวจสอบไม่พบการเปิดเพลงผ่านเครื่องขยายเสียง จึงได้แนะนำไม่ให้ทำการเปิดเพลงส่งเสียงดังและหามาตรการป้องกันควบคุมเสียงมิให้รบกวนผู้พักอาศัยบริเวณใกล้เคียง กรณีที่ประชาชนได้รับความเดือดร้อน สำนักงานเขตดินแดงจึงขอให้ทางผู้ร้องแจ้งชื่อและเบอร์โทรศัพท์ เพื่อจักได้สอบถามข้อมูลและทำการตรวจสอบต่อไป นั้น

// สำนักนายกรัฐมนตรี ประสานถึง กรุงเทพมหานคร เพื่อโปรดรวมพิจารณา ตามที่กรุงเทพมหานคร ได้รายงานผลการพิจารณา กรณีดังกล่าวเมื่อวันที่ 15 พฤศจิกายน 2565 โดยแจ้งให้ทราบว่ากรณีที่ประชาชนได้รับความเดือดร้อน ขอให้ทางผู้ร้องแจ้งชื่อและเบอร์โทรศัพท์ เพื่อจะได้สอบถามข้อมูลและทำการตรวจสอบต่อไป นั้น สำนักนายกรัฐมนตรีขอแจ้งข้อมูลเพิ่มเติมว่า "เบื้อต้นผู้ร้องได้แจ้งข้อมูลแล้ว ทั้งนี้ หากกรุงเทพมหานครประสงค์จะประสานข้อมูลเพิ่มเติมจากผู้ร้อง สามารถติดต่อผู้ร้องได้ทางโทรศัพท์ ..... และอีเมล์ ......@gmail.com" ทั้งนี้ ขอให้ปกปิดข้อมูลของผู้ร้องเป็นความลับ ทั้งนี้ โปรดให้ความคุ้มครองผู้ร้องผู้ให้ข้อมูลและผู้เกี่ยวข้อง อย่าให้ต้องได้รับภัยหรือความไม่ชอบธรรม อันเนื่องมาจากการร้องขอครั้งนี้ด้วย จักขอบคุณยิ่ง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata